מסלולי התמחות בתואר ראשון בהנדסת תעשייה וניהול
לימודי הנדסת תעשייה וניהול » תואר ראשון » מסלולי התמחות
תואר ראשון בהנדסת תעשייה וניהול בנוי במתכונת המאפשרת לבחור בין מספר אפשרויות של מסלולי התמחות. כל מסלול מתמקד בפן אחר מתוך עולם התעשייה והניהול ההנדסי: ההיבט הארגוני האנושי, ההיבט המחקרי, הפן של איסוף ועיבוד נתונים בתוך ארגונים, או כל מה שקשור להכנסת מחשבים לצורך שיפור וייעול הארגון. ישנם מסלולים אחרים, ובנוסף מוסדות לימודים רבים מציעים מסלולי לימוד שמתמקדים בתחום ייחודי שלא מוצע כמסלול התמחות במוסדות אחרים.
מסלולי התמחות בלימודי תואר ראשון בתעשייה וניהול נבחרים על ידי הסטודנטים עם הקבלה ללימודים והסדרת תהליך ההרשמה. מאחר ולימודי הבסיס בכל מסלולי ההתמחות זהים בשנת הלימודים הראשונה, ניתן לבחור גם לקראת תחילת שנת הלימודים השנייה את מסלול ההתמחות, בחלק מהמוסדות.
דוגמאות למסלולי התמחות בתואר ראשון
מוסדות שונים מציעים מסלולי התמחות שונים בלימודי תואר ראשון בהנדסת תעשייה וניהול. שתי החלוקות הבסיסיות הן בין שני המסלולים הבאים:
מערכות מידע – מסלול המיועד להקנות התמחות בניתוח מערכות, ניהול בסיסי נתונים, אבטחת מידע וניהול מערכות מידע.
ניהול ייצור (או תפעול וייצור) – התמחות בניתוח מערכות ייצור מבוססות מחשב, הנדסת איכות ואמינות הן בייצור והן בשירות, פתרונות תפעול ופתרונות ארגוניים, ניהול פרויקטים בארגון, תפעול והטמעה של מערכות ייצור ומערכות שירות.
במכללות שונות ניתן למצוא התמחויות ממוקדות יותר כגון, הנדסת אנוש, מערכות משולבות מחשב ועוד. כדאי לקחת בחשבון שככל שההתמחות מוגדרת מלכתחילה כצרה יותר, כך האפשרויות להתרחב מקצועית בעתיד מצטמצמות.